Peaks endale mingi automaatse tilguti hankima, otse veeni kerge toitelahus. Ma lihtsalt unustan, et peaks sööma ja märkan järsku, et kõhus on selline lärm nagu poleks kunagi midagi antud. Või mis veel hullem, lihtsalt ei viitsi midagi süüa teha ja piirdun tassi kange teega, no siis teen vähe magusama. Vahel ärkan öösel tugeva näljatunde peale, lohistan end kööki ja joon klaasi piima. Väsimusest rohkem ei jaksa. Voodisse tagasi pugedes kirun ennast, no oleks võinud ju õhtul midagi süüa,  nüüd ei saa tükk aega und. Täna jälle, enne magamaminekut avastasin, et sõin küll aga kell oli siis umbes kolm või neli. Paar võileiba ja suur-suur tass teed päästab tänase öö...